Төсөл

**МОНГОЛ УЛСЫН ХУУЛЬ**

20..оны… дугаар Улаанбаатар

сарын …-ны өдөр хот

**АЖИЛЛАХ ХҮЧНИЙ ШИЛЖИЛТ ХӨДӨЛГӨӨНИЙ ТУХАЙ ХУУЛИЙГ**

**ДАГАЖ МӨРДӨХ ЖУРМЫН ТУХАЙ ХУУЛЬ**

**1 дүгээр зүйл.**

1.1.Ажиллах хүчний шилжилт хөдөлгөөний тухай хууль хүчин төгөлдөр болсноор тусгай зөвшөөрөл эзэмшигч хуульд заасан нөхцөл, шаардлагыг хангаж, тусгай зөвшөөрөл шинэчлэн авах хүсэлтээ хууль хэрэгжиж эхэлснээс хойш 6 сарын дотор тусгай зөвшөөрөл олгох эрх бүхий этгээдэд гаргана.

1.2.Энэ хуулийн 1.1-т заасан хугацаанд тусгай зөвшөөрөл шинэчлэн аваагүй эсхүл эрх бүхий этгээдэд тусгай зөвшөөрөл шинэчлэн авах хүсэлтээ зохих ёсоор гаргаагүй этгээдийн тусгай зөвшөөрөл эзэмших эрхийг хүчингүйд тооцно.

**2 дугаар зүйл.**

2.1.Энэ хуулийг Ажиллах хүчний шилжилт хөдөлгөөний тухай хууль /шинэчилсэн найруулга/ хүчин төгөлдөр болсон өдрөөс эхлэн дагаж мөрдсүгэй.

ГАРЫН ҮСЭГ

төсөл

**МОНГОЛ УЛСЫН ХУУЛЬ**

20..оны… дугаар Улаанбаатар

сарын …-ны өдөр хот

**АЖИЛЛАХ ХҮЧ ГАДААДАД ГАРГАХ, ГАДААДААС АЖИЛЛАХ ХҮЧ,   
МЭРГЭЖИЛТЭН АВАХ ТУХАЙ ХУУЛИЙГ ХҮЧИНГҮЙ**

**БОЛСОНД ТООЦОХ ТУХАЙ**

**1 дүгээр зүйл.**2001 оны 04 дүгээр сарын 12-ны өдөр баталсан Ажиллах хүч гадаадад гаргах, гадаадаас ажиллах хүч, мэргэжилтэн авах тухай хуулийг хүчингүй болсонд тооцсугай.

**2 дугаар зүйл.**Энэ хуулийг Ажиллах хүчний шилжилт хөдөлгөөний тухай хууль /шинэчилсэн найруулга/ хүчин төгөлдөр болсон өдрөөс эхлэн дагаж мөрдсүгэй.

ГАРЫН ҮСЭГ

**МОНГОЛ УЛСЫН ХУУЛЬ**

20...оны… дугаар Улаанбаатар

сарын …-ны өдөр хот

**ЗӨРЧЛИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Зөрчлийн тухай хуулийн 10.13 дугаар зүйлийг доор дурьдсанаар өөрчлөн найруулсугай:

**“10.13 дугаар зүйл.Ажиллах хүчний шилжилт хөдөлгөөний тухай хууль зөрчих**

1.Гадаадын иргэн, харьяалалгүй хүнээр хууль бусаар хөдөлмөр эрхлүүлсэн бол гадаадын иргэн, харьяалалгүй хүний хөдөлмөр эрхэлсэн хугацааны ажлын байрны төлбөрийг нөхөн төлүүлж, хүнийг хоёр зуун тавин нэгжтэй тэнцэх хэмжээний төгрөгөөр, хуулийн этгээдийг хоёр мянга таван зуун нэгжтэй тэнцэх хэмжээний төгрөгөөр торгоно.

Тайлбар: “хууль бусаар хөдөлмөр эрхлүүлсэн” гэж Хөдөлмөрийн тухай хуулийн 4 дүгээр зүйлд тодорхойлсон хөдөлмөрийн харилцаанд оролцож, ашиг, орлого олох зорилготой эсэхээс үл хамааран, зөвшөөрөлгүйгээр гадаадын иргэн, харьяалалгүй хүнээр ажил гүйцэтгүүлсэн, эсхүл хөлсөөр ажиллуулсан, эсхүл туслан гүйцэтгүүлсэн бүх төрлийн хөдөлмөр эрхлэлт, эсхүл тэдгээрийг хөдөлмөр эрхлүүлнэ гэж ухуулан сурталчилсан, эсхүл элсүүлсэн, эсхүл зуучилсан, эсхүл тээвэрлэсэн үйлдлийг ойлгоно.

2.Гадаад ажилтны ажлын байрны төлбөрийг төлөөгүй бол гадаадын иргэн, харьяалалгүй хүний тухайн ажил олгогчид хөдөлмөр эрхэлсэн хугацааны төлбөрийг нөхөн төлүүлж, хүнийг нэг зуун нэгжтэй тэнцэх хэмжээний төгрөгөөр, хуулийн этгээдийг нэг мянган нэгжтэй тэнцэх хэмжээний төгрөгөөр торгоно.

3.Гадаад ажилтныг хөдөлмөрийн чиг баримжаа олгох сургалтад хамруулаагүй, эсхүл эрүүл мэндийн үзлэг, шинжилгээнд хамруулах үүргээ биелүүлээгүй хүнийг тавин нэгжтэй тэнцэх хэмжээний төгрөгөөр, хуулийн этгээдийг таван зуун нэгжтэй тэнцэх хэмжээний төгрөгөөр торгоно.

4.Монгол Улсад хөдөлмөр эрхлэх зөвшөөрлийн хугацаа дууссан гадаадын ажилтныг нутаг буцаах үүргээ биелүүлээгүй бол ажлын байрны төлбөрийг нөхөн төлүүлж, хүнийг нэг зуун тавин нэгжтэй тэнцэх хэмжээний төгрөгөөр, хуулийн этгээдийг нэг мянга таван зуун нэгжтэй тэнцэх хэмжээний төгрөгөөр торгоно.

5.Ажиллах хүчний шилжилт хөдөлгөөний хууль тогтоомжийн хэрэгжилтийг хангах эрх бүхий байгууллагын хяналт-шинжилгээ, хяналт шалгалтын үйл ажиллагаанд саад учруулсан, эсхүл шалгуулахаас татгалзсан, эсхүл хууран мэхэлсэн нь эрүүгийн хариуцлага хүлээлгэхээргүй бол хүнийг хоёр зуун тавин нэгжтэй тэнцэх хэмжээний төгрөгөөр, хуулийн этгээдийг хоёр мянга таван зуун нэгжтэй тэнцэх хэмжээний төгрөгөөр торгоно.

6.Тусгай зөвшөөрөл эзэмшигч гадаад улсад хөдөлмөр эрхлэхэд зуучилсан иргэний бүртгэл хөтлөөгүй, эсхүл мэдээ, тайланг тогтоосон хугацаанд өгөөгүй, эсхүл худал тайлан өгсөн бол хуулийн этгээдийг таван зуун нэгжтэй тэнцэх хэмжээний төгрөгөөр торгоно.

7.Тусгай зөвшөөрөл эзэмшигч зуучлуулагчтай зуучлалын гэрээ байгуулаагүй, эсхүл зуучлуулагчаас хууль бусаар төлбөр хураамж, барьцаа, бэлэн мөнгө авсан бол хуулийн этгээдийг нэг мянган нэгжтэй тэнцэх хэмжээний төгрөгөөр торгоно.

8.Тусгай зөвшөөрөл эзэмшигч Ажиллах хүчний шилжилт хөдөлгөөний тухай хуулиар хориглосон үйл ажиллагаа явуулсан бол тусгай зөвшөөрлийг хүчингүй болгож, хуулийн этгээдийг гурван мянган нэгжтэй тэнцэх хэмжээний төгрөгөөр торгоно.

9.Ашиг, орлого олох зорилготой эсэхээс үл хамааран зөвшөөрөлгүйгээр иргэнийг гадаад улсад хөдөлмөр эрхлэхэд зуучилсан, эсхүл гадаад улсад хөдөлмөр эрхлүүлнэ гэж ухуулан сурталчилсан, эсхүл элсүүлсэн нь эрүүгийн хариуцлага хүлээлгэхээргүй бол учруулсан хохирлыг нөхөн төлүүлж хүнийг хоёр мянган нэгжтэй тэнцэх хэмжээний төгрөгөөр, хуулийн этгээдийг хорин мянган нэгжтэй тэнцэх хэмжээний төгрөгөөр торгоно.”

**2 дугаар зүйл.**Зөрчлийн тухай хуулийн 16.2 дугаар зүйлийн 1.4 дэх хэсгийг хассугай.

**3 дугаар зүйл.**Энэ хуулийг Ажиллах хүчний шилжилт хөдөлгөөний тухай хууль /шинэчилсэн найруулга/ хүчин төгөлдөр болсон өдрөөс эхлэн дагаж мөрдсүгэй.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

20....оны… дугаар Төрийн ордон, Улаанбаатар

сарын …-ны өдөр хот

**УЛСЫН ТЭМДЭГТИЙН ХУРААМЖИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Улсын тэмдэгтийн хураамжийн тухай хуульд доор дурдсан агуулгатай 5.1.46 дахь заалт нэмсүгэй:

“5.1.46.Ажиллах хүчний шилжилт хөдөлгөөний тухай хуульд заасан тусгай зөвшөөрөл олгох, сунгах, гадаадын ажиллах хүчний хөдөлмөр эрхлэлттэй холбоотой үйлчилгээ;”

**2 дугаар зүйл.**Улсын тэмдэгтийн хураамжийн тухай хуулийн 24.1 дэх хэсгийг доор дурдсанаар өөрчлөн найруулсугай:

“24.1.Хөдөлмөр эрхлэлтийн чиглэлээр үйл ажиллагаа эрхлэх тусгай зөвшөөрөл, зөвшөөрөл олгох, үйлчилгээ үзүүлэхэд доор дурдсан хэмжээгээр тэмдэгтийн хураамж хураана:

24.1.1.гадаад улсад хөдөлмөр эрхлэхэд зуучлах үйлчилгээ эрхлэх тусгай зөвшөөрөл олгоход 1 000 000-3 000 000 төгрөг;

24.1.2.гадаад ажилтан авахад зуучлах тусгай зөвшөөрөл олгоход 1 000 000-3 000 000 төгрөг;

24.1.3.зуучлах үйлчилгээ эрхлэх тусгай зөвшөөрлийн хугацааг сунгахад 500 000-1 000 000 төгрөг;

24.1.4.гадаад ажилтан авч ажиллуулах урилга олгох, зөвшөөрөл олгох, сунгах, шилжүүлэх, бүртгэлээс хасах, тодорхойлолт, лавлагаа авах үйлчилгээ үзүүлэхэд хүн тутамд 15 000-30 000 төгрөг.”

**3 дугаар зүйл.**Энэ хуулийг Ажиллах хүчний шилжилт хөдөлгөөний тухай хууль /шинэчилсэн найруулга/ хүчин төгөлдөр болсон өдрөөс эхлэн дагаж мөрдсүгэй.

ГАРЫН ҮСЭГ

Төсөл

МОНГОЛ УЛСЫН ХУУЛЬ

20...оны… дугаар Төрийн ордон, Улаанбаатар

сарын …-ны өдөр хот

**ХӨДӨЛМӨР ЭРХЛЭЛТИЙГ ДЭМЖИХ ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Хөдөлмөр эрхлэлтийг дэмжих тухай хуулийн 23 дугаар зүйлд дараах агуулгатай 23.6 дахь хэсэг нэмсүгэй:

“23.6. Ажиллах хүчний шилжилт хөдөлгөөний тухай хуулийн 34.5-д заасан ажлын байрны төлбөр төлөх, буцаан авах талаархи харилцааг зохицуулсан журмыг Засгийн газар батална.”

**2 дугаар зүйл.**Хөдөлмөр эрхлэлтийг дэмжих тухай хуулийн 2.1 дэх хэсэг болон 28.8.1 дэх заалтын “Ажиллах хүч гадаадад гаргах, гадаадаас ажиллах хүч, мэргэжилтэн авах тухай” гэснийг “Ажиллах хүчний шилжилт хөдөлгөөний тухай” гэж өөрчилсүгэй.

**3 дугаар зүйл.**Хөдөлмөр эрхлэлтийг дэмжих тухай хуулийн 12.9 дэх заалтын “Гадаад улсад хөдөлмөр эрхэлж байгаад буцаж ирсэн иргэн ажлын байр бий болговол түүнд бизнес инкубацийн үйлчилгээ үзүүлж, энэ хуулийн 12.3, 12.4-т заасан зээл, хөнгөлөлт үзүүлж болно” гэснийг “Хөдөлмөрийн асуудал эрхэлсэн төрийн захиргааны төв байгууллага гадаад улсад хөдөлмөрийн гэрээгээр ажиллаж буй иргэдэд зориулсан эх орондоо эргэн ирэх, ажлын байр бий болгох, жижиг дунд үйлдвэр байгуулах, хөдөлмөр эрхлэлтийг дэмжих чиглэлээр төсөл, хөтөлбөр батлуулан, хэрэгжүүлнэ.” гэж өөрчилсүгэй.

**4 дүгээр зүйл.**Хөдөлмөр эрхлэлтийг дэмжих тухай хуулийн 28.8.7 дахь заалтын “гадаадын иргэнийг гэрээгээр ажиллуулсан ажил олгогчийн төлөх ажлын байрны төлбөрийн хэмжээг тогтоох” гэснийг хассугай.

**5 дугаар зүйл.**Энэ хуулийг Ажиллах хүчний шилжилт хөдөлгөөний тухай хууль /шинэчилсэн найруулга/ хүчин төгөлдөр болсон өдрөөс эхлэн дагаж мөрдсүгэй.

ГАРЫН ҮСЭГ

Төсөл

МОНГОЛ УЛСЫН ХУУЛЬ

20...оны… дугаар Төрийн ордон, Улаанбаатар

сарын …-ны өдөр хот

**ХӨДӨЛМӨРИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Хөдөлмөрийн тухай хуулийн 113 дугаар зүйлийн 113.2 дах хэсгийн “Ажиллах хүч гадаадад гаргах, гадаадаас ажиллах хүч, мэргэжилтэн авах тухай” гэснийг “Ажиллах хүчний шилжилт хөдөлгөөний тухай” гэж өөрчилсүгэй.

**2 дугаар зүйл.**Энэ хуулийг Ажиллах хүчний шилжилт хөдөлгөөний тухай хууль /шинэчилсэн найруулга/ хүчин төгөлдөр болсон өдрөөс эхлэн дагаж мөрдсүгэй.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

20....оны… дугаар Төрийн ордон, Улаанбаатар

сарын …-ны өдөр хот

**БОЛОВСРОЛЫН ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.**Боловсролын тухай хуулийн 28 дугаар зүйлийн 28.1.11 дэх заалтад “ эрдэм шинжилгээний байгууллага” гэсний ард “сургалтын төвд” гэж, “бүртгэлд хамруулах” гэсний ард “, хяналт тавих, холбогдох журмыг баталж мөрдүүлэх” гэж тус тус нэмсүгэй.

**2 дугаар зүйл.**Энэ хуулийг Ажиллах хүчний шилжилт хөдөлгөөний тухай хууль /шинэчилсэн найруулга/ хүчин төгөлдөр болсон өдрөөс эхлэн дагаж мөрдсүгэй.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

20....оны… дугаар Төрийн ордон, Улаанбаатар

сарын …-ны өдөр хот

**ЧӨЛӨӨТ БҮСИЙН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Чөлөөт бүсийн тухай хуулийн 8 дугаар зүйлийн 8.7.4 дэх хэсэг, 15 дугаар зүйлийн 15.1 дэх хэсгийг тус тус хассугай.

**2 дугаар зүйл.**Чөлөөт бүсийн тухай хуулийн 15 дугаар зүйлийн 15.2 хэсгийн дугаарыг “15.1”, 15 дугаар зүйлийн 15.3 хэсгийн дугаарыг “15.2” гэж тус тус өөрчилсүгэй.

**3 дугаар зүйл**.Энэ хуулийг Ажиллах хүчний шилжилт хөдөлгөөний тухай хууль /шинэчилсэн найруулга/ хүчин төгөлдөр болсон өдрөөс эхлэн дагаж мөрдсүгэй.

ГАРЫН ҮСЭГ